அயோத்தி வழக்கில் 9 நவம்பர் 2019 அன்று உச்ச நீதிமன்றம் தீர்ப்பு கூறுவதற்கு பதினைந்து நாட்களுக்கு முன்னரே, கலவரங்கள் நிகழாமல் இருக்க அயோத்தி முழுவதும் காவல் துறை தடையுத்தரவு அமல் படுத்தியது. துணை இராணுவப் படையினர் அயோத்தி முழுவதும் கண்காணித்தனர்.

உத்தரப் பிரதேசம் மற்றும் இராஜஸ்தான் மாநிலத்தில் பல பகுதிகளில் இணைய சேவை முடக்கப்பட்டது. மேலும் உச்ச நீதிமன்றத் தீர்ப்பினால் கலவரம் ஏற்படும் என கணிக்கப்பட்ட 31 மாவட்டங்களையும், 673 தனிநபர்களையும் காவல் துறையினர் நெருக்கமாகக் கண்காணித்தனர். உத்தரப் பிரதேசம் மாநிலம் முழுவதும் 144 தடையுத்தரவு நடைமுறைப்படுத்தப்பட்டது. 

மேலும் முக்கிய நகரங்களான பெங்களூர், போபால் செய்ப்பூர், லக்னௌ, மற்றும் மும்பையிலும் காவல் கண்காணிப்பு வலுப்படுத்தப்பட்டது.

மேலும் உச்ச நீதிமன்ற தீர்ப்பு நாளன்று ஜம்மு காஷ்மீர் ஒன்றியம் கர்நாடகா, மத்தியப் பிரதேசம், தில்லி மற்றும் உத்தரப் பிரதேசம் ஆகிய மாநிலங்களின் கல்வி நிறுவனங்களுக்கு ஒரு நாள் பொது விடுமுறை வழங்கப்பட்டது.

மேலும் 1857-இல் நிகாங் சீக்கியப் பிரிவினர் அயோத்தி பாபர் மசூதியில் உள்ள குழந்தை இராமரை வழிபட்டதை நீதிமன்றம் சுட்டிக்காட்டியுள்ளது. 

பன்னாட்டு எதிர்விளைவுகள்
உள்நாட்டில் எதிர்வினைகள்
அலகாபாத் உயர் நீதிமன்ற தீர்ப்பு
உச்ச நீதிமன்ற தீர்ப்பு வருவதற்கு முந்தைய தடைகள்